Lesen 5
Bai Yu Lukim Wanem Ol Samting Long Ol Miting Kristen Bilong Mipela?
Planti man i no save go moa long lotu, bikos ol lotu i no bekim ol bikpela askim bilong ol man long laip o mekim gut bel bilong ol. Olsem na bilong wanem i gutpela long yu go long ol miting Kristen bilong ol Witnes Bilong Jehova? Bai yu kisim wanem ol gutpela samting long ol dispela miting?
Bai yu amamas long stap namel long ol man i gat pasin laikim na pasin bilong tingim narapela. Long taim bilong ol aposel, ol Kristen i save bung long ol kongrigesen, na ol i mekim ol miting bilong lotuim God, stadi long buk bilong God, na strongim bel bilong narapela narapela. (Hibru 10:
Gutpela samting i kamap taim man i lain long bihainim ol stiatok bilong Baibel. Ol man, ol meri, na ol pikinini i save bung wantaim bilong mekim lotu, olsem ol i bin mekim long taim bilong ol man i raitim Baibel. Ol gutpela tisa i save yusim Baibel bilong helpim mipela long kliagut long pasin bilong bihainim ol stiatok bilong Baibel long laip bilong mipela. (Lo 31:12; Nehemia 8:8) Olgeta i ken insait long bekim tok na singsing. Long dispela rot mipela inap kamapim bilip Kristen bilong mipela.
Pasin bilong yu long bilip long God bai kamap strong moa. Aposel Pol i bin tokim wanpela kongrigesen long taim bilong em olsem: “Mi gat bikpela laik long lukim yupela bai . . . yupela i strongim mi na mi strongim yupela, olsem bilip bilong mi i ken strongim yupela, na bilip bilong yupela i ken strongim mi.” (Rom 1:
Mipela i laik invaitim yu i kam long neks kongrigesen miting bilong mipela, na yu yet i ken lukim na harim wanem ol samting i kamap long dispela miting. Mipela bai amamas tru long welkamim yu. Mipela i no save singaut long mani long ol dispela miting
Ol kongrigesen bilong mipela i bihainim pasin bilong husat long mekim ol miting?
Olsem wanem yumi inap kisim helpim taim yumi go long ol miting Kristen?
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn